FI Euroopan unionin virallinen lehti C 228/8

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

(2008/C 228/08)

Tuen numero: XA 180/08

Jäsenvaltio: Slovenian tasavalta

Alue: Območje občine Idrija

Tukijärjestelmän nimike tai yksittäistä tukea saavan yrityksen nimi: Program razvoja podeželja v občini Idrija 2008–2013

Oikeusperusta: Pravilnik o dodeljevanju državnih pomoči za ohranjanje in razvoj kmetijstva ter podeželja v občini Idrija

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä:

2008: 38 000 EUR

2009: 40 000 EUR

2010: 40 000 EUR

2011: 43 000 EUR

2012: 47 000 EUR

2013: 47 000 EUR

Tuen enimmäisintensiteetti:

1. Maatilainvestoinnit alkutuotantoon:

— epäsuotuisilla alueilla enintään 50 % ja muilla alueilla enintään 40 % investointien tukikelpoisista kustannuksista.

Tuki myönnetään alkutuotannon alalla toimivien maatilojen uudenaikaistamiseen sekä laidunten ja maatalousmaan parantamiseen.

2. Perinteisten maisemien ja rakennusten säilyttäminen:

— muiden kuin tuottavien kohteiden osalta enintään 100 % todellisista kustannuksista,

— maatilan tuotantovälineisiin liittyvien investointien osalta epäsuotuisilla alueilla enintään 75 % ja muilla alueilla enintään 60 %, edellyttäen että investointi ei lisää maatilan tuotantokapasiteettia,

— enintään 100 % lisäkustannuksista, jotka aiheutuvat perinteisten materiaalien käytöstä.

3. Maatilan rakennusten siirtäminen yleisen edun vuoksi:

— kunnallinen tuki on enintään 100 % todellisista kustannuksista, jos siirtäminen merkitsee vain olemassa olevien rakennusten purkamista, siirtoa toiseen paikkaan ja uudelleen pystyttämistä eikä se sisällä rakennusten uudenaikaistamista tai lisää tuotantokapasiteettia. Kunnallinen tuki on enintään 40 % tai epäsuotuisilla alueilla enintään 50 % todellisista kustannuksista, jos viljelijälle koituu siirrosta hyötyä uudenaikaisempien tilojen tai lisääntyneen tuotantokapasiteetin muodossa.

4. Tuki vakuutusmaksujen suorittamiseen:

— kunnallinen tuki täydentää kansallisesta talousarviosta myönnettävää vakuutusmaksujen rahoitustukea enintään 50 %:iin peltokasvi- ja hedelmäviljelmien vahinkovakuutusten ja kotieläinten eläintautivakuutusten tukikelpoisista kustannuksista.

5. Tuki maa-alueiden uusjakoon:

— enintään 100 % oikeudellisten ja hallinnollisten menettelyjen todellisista kustannuksista.

6. Tuki laadukkaiden maataloustuotteiden tuotannon edistämiseen:

— enintään 100 % tukikelpoisista kustannuksista; tuki myönnetään tuettujen palvelujen muodossa, eikä siihen liity tuottajille maksettavia suoria tukia.

7. Teknisen tuen antaminen maatalousalalla:

— tuki on enintään 100 % tukikelpoisista kustannuksista, jotka aiheutuvat koulutuksesta, neuvontapalveluista, foorumeiden järjestämisestä, julkaisuista ja verkkosivustoista. Tuki myönnetään tuettujen palvelujen muodossa, eikä siihen liity tuottajille maksettavia suoria tukia

Täytäntöönpanoajankohta: Toukokuu 2008 (Tukea ei saa myöntää ennen tiivistelmän julkaisemista Euroopan komission Internet-sivustossa)

Tukijärjestelmän tai yksittäisen tuen kesto: 31.12.2013 asti

Tuen tarkoitus: Pk-yritysten tukeminen

Viittaus asetukseen (EY) N:o 1857/2006 ja tukikelpoisiin kustannuksiin: Valtiontuen myöntämistä maatalouden ja maaseudun säilyttämiseen ja kehittämiseen Idrijan kunnassa koskevien ohjesääntöjen II lukuun sisältyy toimenpiteitä, jotka ovat valtiontukea perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta 15.12.2006 annetun komission asetuksen (EY) N:o 1857/2006 (EUVL L 358, 16.12.2006, s. 3) seuraavien artiklojen mukaisesti:

4 artikla: Maatilainvestoinnit,

5 artikla: Perinteisten maisemien ja rakennusten säilyttäminen,

6 artikla: Maatilan rakennusten siirtäminen yleisen edun vuoksi,

12 artikla: Tuki vakuutusmaksujen suorittamiseen,

13 artikla: Tuki maa-alueiden uusjakoon,

14 artikla: Tuki laadukkaiden maataloustuotteiden tuotannon edistämiseen,

15 artikla: Teknisen tuen antaminen maatalousalalla

Alat, joita tuki koskee: Maatalous

Tuen myöntävän viranomaisen nimi ja osoite:

Internet-osoite: http://www.uradni-list.si/1/content?id=85569

Muita tietoja: Peltokasvi- ja hedelmäviljelmien vakuutusmaksujen korvaamista koskeva toimenpide käsittää seuraavat luonnonmullistukseen rinnastettavissa olevat epäsuotuisat sääolot: keväthalla, raekuurot, salamaniskut, salamaniskujen aiheuttamat tulipalot, myrskyt ja tulvat.

Kunnan antamat ohjesäännöt ovat asetuksessa (EY) N:o 1857/2006 kunnallisille tukitoimenpiteille asetettujen edellytysten ja yhteisten säännösten mukaisia (tuen myöntämisedellytykset, tuen kasautuminen, tuen avoimuus ja seuranta)

Marjan RUPNIK

Tuen numero: XA 185/08

Jäsenvaltio: Yhdistynyt kuningaskunta

Alue: England

Tukijärjestelmän nimike tai yksittäistä tukea saavan yrityksen nimi: England Catchment Sensitive Farming Capital Grant Scheme 2008 to 201 (XA 149/08 Revised)

Oikeusperusta: This is a non-statutory service, participation in which is voluntary. The Agriculture Act 1986 (section 1c) provides the legal basis for the provision by Government of services in connection with any agricultural activity

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä:

1. huhtikuuta 2008 — 31. maaliskuuta 2009 5 miljoonaa GBP 1. huhtikuuta 2009 — 31. maaliskuuta 2010 5 miljoonaa GBP 1. huhtikuuta 2010 — 31. maaliskuuta 2011 5 miljoonaa GBP 1. huhtikuuta 2011 — 31. maaliskuuta 2012 5 miljoonaa GBP 1. huhtikuuta 2012 — 31. maaliskuuta 2013 5 miljoonaa GBP 1. huhtikuuta 2013 — 31. maaliskuuta 2014 5 miljoonaa GBP 1. huhtikuuta 2014 — 31. maaliskuuta 2015 5 miljoonaa GBP Yhteensä 35 miljoonaa GBP

Tuen enimmäisintensiteetti: Tuen enimmäisintensiteetti on 60 prosenttia asetuksen 4 artiklan 2 kohdan e alakohdan mukaisesti. Yksittäiselle yritykselle myönnettävän tuen määrä saa olla enintään 400 000 EUR millä tahansa kolmen verovuoden jaksolla asetuksen 4 artiklan 9 kohdan mukaisesti

Täytäntöönpanopäivä: Järjestelmän soveltaminen alkaa 6. toukokuuta 2008

Tukijärjestelmän tai yksittäisen tuen kesto: Järjestelmää aletaan soveltaa 6. toukokuuta 2008. Uudet hakemukset on jätettävä viimeistään 28. helmikuuta 2015. Tuen viimeinen maksupäivä on 31. maaliskuuta 2015

Tuen tarkoitus: Ympäristönsuojelu. Englannin vesistöjen suojelemista koskevan pääomatukijärjestelmän tavoitteena on rohkaista maanviljelijöitä toteuttamaan hyvissä ajoin vapaaehtoisia toimia maatalouden hajakuormituslähteiden vähentämiseksi ensisijaisilla valuma-alueilla antamalla tukea hajakuormituslähteiden vähentämiseen tarkoitettujen tuotteiden kustannuksiin. Aloite edistää osaltaan erityisesti vesipolitiikan puitedirektiivissä säädettyjen kotimaisten ja kansainvälisten ympäristötavoitteiden saavuttamista. Tuki maksetaan asetuksen (EY) N:o 1857/2006 4 artiklan mukaisesti, ja tukikelpoisia kustannuksia ovat investoinnit maatalousyrityksiin.

Huom: Englannissa on tällä hetkellä 40 ensisijaista valuma-aluetta. Niitä voidaan muuttaa, ja tämän aloitteen aikana niitä voi tulla lisää. Ja joidenkin luokittelu ensisijaiseksi valuma-alueeksi voidaan perua uuden teknisen arvioinnin jälkeen

Kyseessä oleva ala/olevat alat: Tuensaajat voivat olla ainoastaan maataloustuotteiden tuotantoa harjoittavia toimijoita. Kaikki osa-alat ovat tukikelpoisia

Tuen myöntävän viranomaisen nimi ja osoite: Järjestelmästä vastaava lakisääteinen elin on:

Department for Environment, Food and Rural Affairs

Defra

Water Quality Division

Ergon House

Horseferry Road

London SW1P 2AL

United Kingdom

Järjestelmää hallinnoi:

Natural England

Integrated Services & Partnerships Team

John Dower House

Crescent Place

Cheltenham

Gloucestershire GL50 3RA

United Kingdom

Internet-osoite: Lisätietoa Englannin vesistöjen suojelemista koskevasta pääomatukijärjestelmästä ja laajemmasta Englannin vesistöjen suojelemiseksi toteutettavasta maatalousaloitteesta sekä tämä asiakirja kokonaisuudessaan on osoitteessa:

http://defrawebd/farm/environment/water/csf/pdf/state-aid-capitalgrantsscheme2008.pdf

Järjestelmästä saa tietoa myös poikkeuksen saaneita maatalouden valtiontukia koskevalta Yhdistyneen kuningaskunnan maatalousministeriön sivuilta osoitteesta:

www.defra.gov.uk/farm/policy/state-aid/setup/exist-exempt.htm

Napsauta kohtaa ”England Catchment Sensitive Farming Delivery Initiative: Capital Grant Scheme 2008-2015”

Muita tietoja: Tukikelpoisuutta ja järjestelmän sääntöjä koskevia lisätietoja on saatavilla edellä mainituista verkko-osoitteista.

Tukijärjestelmä korvaa järjestelmän XA 149/08, jonka soveltaminen päättyy uusien hakijoiden osalta silloin, kun uusi järjestelmä tulee voimaan. Uusi järjestelmä otetaan käyttöön, jotta tuen enimmäismäärä voitaisiin nostaa 400 000 EUR asetuksen 4 artiklan 9 kohdan mukaisesti. Järjestelmässä XA 149/08 tuen enimmäismäärä yhtä tuensaajaa kohden oli 10 000 GBP.

Yhdistyneen kuningaskunnan toimivaltaisen viranomaisen (Department for Environment, Food and Rural Affairs) puolesta päivännyt ja allekirjoittanut

Tuen numero: XA 186/08

Jäsenvaltio: Yhdistynyt kuningaskunta

Alue: Scotland

Tukijärjestelmän nimike tai yksittäisen tuen saaneen yrityksen nimi: The Scottish Farm Business Advice and Skills Service 2008

Oikeusperusta: Board of Agriculture Act 1889 (Section2)

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä:

1. huhtikuuta 2008 — 31. maaliskuuta 2009: 1,5 miljoonaa GBP 1. huhtikuuta 2009 — 31. maaliskuuta 2010: 1,5 miljoonaa GBP 1. huhtikuuta 2010 — 31. maaliskuuta 2011: 2,0 miljoonaa GBP 1. huhtikuuta 2011 — 31. maaliskuuta 2012: 2,5 miljoonaa GBP 1. huhtikuuta 2012 — 31. maaliskuuta 2013: 2,5 miljoonaa GBP Menot yhteensä 10 miljoonaa GBP

Tuen enimmäisintensiteetti: Järjestelmä on valtiontuesta annetun Euroopan asetuksen (EY) N:o 1857/2006 15 artiklan mukainen, sillä Skotlannin hallitus maksaa kaikki järjestelmään liittyvät tuet suoraan asiaan kuuluvan palvelun tarjoajalle enintään 100-prosenttisesti edellä mainitun artiklan 2 kohdassa luetelluista kustannuksista.

Tukea myönnetään seuraavien tukikelpoisten kustannusten kattamiseen:

2 a) viljelijöiden ja maatilojen työntekijöiden koulutus:

i) koulutusohjelman järjestämisen kustannukset,

2 c) kolmansien osapuolten toteuttamien sellaisten neuvontapalvelujen maksut, jotka eivät koske jatkuvaa tai säännöllistä toimintaa, eivätkä liity yrityksen tavanomaisiin toimintakuluihin, kuten rutiininomaisiin veroneuvontapalveluihin, säännöllisiin lainopillisiin palveluihin tai mainontaan

Täytäntöönpanopäivä: Järjestelmästä voidaan hakea tukea 7. toukokuuta 2008 alkaen

Tukijärjestelmän tai yksittäisen tuen kesto: Järjestelmästä voidaan hakea tukea 7. toukokuuta 2008 alkaen (tarkistetun WFRS-järjestelmän käynnistämiseksi uudelleen) 31. maaliskuuta 2013 asti

Tuen tarkoitus: Maatilojen kehittämistä koskevan Whole Farm Review Scheme -järjestelmän eli WFRS-järjestelmän (jota tuetaan Skotlannin maatalousyritysten neuvontapalvelu -ohjelmasta, jotta varmistetaan, että palvelujen tarjoajina ovat ainoastaan hyväksytyt neuvonantajat) tavoitteena on kannustaa maanviljelijöitä ja vuokraviljelijöitä, joiden markkina-alue ja teollisuusala ovat voimakkaan muutoksen kourissa, omaksumaan liike-elämän periaatteita ja tekemään strategisia päätöksiä liiketoimintansa tulevaisuuden suhteen, mikä parantaa maatilojen taloudellista ja ympäristöllistä kestävyyttä.

Näin voidaan:

edistää maatalousalan taloudellista suorituskykyä ja ympäristönsuojelun tasoa,

saada aikaan kestävää talouskasvua, ja

kannustaa alan suorituskykyä parantavien tietojen käyttöön ja asiaa koskevien parhaiden toimintatapojen jakamiseen.

Skotlannin maatalousyritysten neuvontapalvelu -ohjelma

Ohjelman tarkoituksena on vahvistaa säännöt neuvonantajien jatkuvalle ammatilliselle kehitykselle ja kannustaa siihen. Ainoastaan hyväksytyt neuvonantajat voivat tarjota WFRS-palveluja. Hyväksynnän voivat saada mihin tahansa jäsenvaltioon sijoittautuneet neuvonantajat kilpailukykyä koskevien objektiivisten vaatimusten perusteella. Ohjelman tämän osan hallinnosta vastaa sopimuksen perusteella ulkopuolinen elin (tällä hetkellä Lantra). Kun sopimus on uusittava, hallintoelin valitaan markkinaperiaatteita noudattaen syrjimättömällä tavalla. Tarvittaessa on käytettävä yhteisön lainsäädännön ja erityisesti oikeuskäytännön mukaisia tarjouskilpailumenettelyjä käyttämällä riittävää mainontaa, jotta kyseiset palvelumarkkinat voivat olla avoinna kilpailulle ja jotta julkisia hankintoja koskevien sääntöjen puolueeton soveltaminen voidaan varmistaa.

Tuki maksetaan asetuksen (EY) N:o 1857/2006 15 artiklan mukaisesti, ja tukikelpoisia kustannuksia ovat konsultointipalkkiot.

Lisäksi olisi huomattava, ettei tuottajille suoriteta suoraan mitään maksuja, mikä on 15 artiklan mukaista

Kyseessä oleva ala/olevat alat: Maatalousala, yksittäiset maatalousyritykset

Tuen myöntävän viranomaisen nimi ja osoite:

The Scottish Government Agricultural and Rural Development Division Rural Directorate 47 Robb's Loan Edinburgh Scotland EH14 1TY United Kingdom

Yhteyshenkilö: Ronald E Vass

Head of Rural Business Development Branch — Agriculture and Rural Development Division

Tel. (44-13) 12 44 31 59

Internet-osoite: WFRS: http://www.scotland.gov.uk/Resource/Doc/915/0059413.pdf

Lantra (FBAASS): www.lantra.co.uk/scotland

Muita tietoja: Maatalousyritysten neuvontapalvelu -ohjelma todettiin ensimmäisen kerran ilmoitetuksi valtiontueksi 4.2.2004 päivätyssä, numerolla N 363/03 kirjatussa tukijärjestelmässä. Kyseiselle järjestelmälle myönnettiin jatkoa 31. maaliskuuta 2009 asti 17.10.2005 tehdyllä tukipäätöksellä N 439/05. Ilmoitettuun järjestelmään N 439/05 hyväksytään uusia hakijoita 2. toukokuuta 2008 asti, jolloin se korvataan kyseisellä erivapausjärjestelmällä, joka aukeaa uusille hakijoille 7. toukokuuta 2008. Tämän järjestelmän myötä konsultoinnin/koulutuksen enimmäiskustannukset nousevat hakijaa kohden 1 850 GBP 2 400 GBP (ilman alv:tä).

Tukikelpoisuutta ja järjestelmän sääntöjä koskevia lisätietoja on saatavilla edellä mainituista Internet-osoitteista

Tuen numero: XA 187/08

Jäsenvaltio: Ranska

Alueet: Département des Bouches-du-Rhône

Tukijärjestelmän nimike: Programme départemental d'aide à l'installation des jeunes agriculteurs — complément à la Dotation Jeune Agriculteur (DJA)

Oikeusperusta:

— Asetuksen (EY) N:o 1857/2006 7 artikla

— Articles L 1511-2 à L 1511-5 du Code Général des Collectivités Territoriales

— Neuvoston asetus (EY) N:o 1698/2005

— Plan de développement rural hexagonal 2007-2013

— Projet de délibération du Conseil général des Bouches-du-Rhône en date du 30.4.2008

Tukijärjestelmän vuosikustannukset: 300 000 EUR vuodessa

Tuen enimmäisintensiteetti:

— maaseutualueet (1): valtio: 12 650 EUR/alueneuvosto: 4 650 EUR,

— kaupunki- ja taajama-alueet (1): valtio: 17 300 EUR/alueneuvosto: 5 000 EUR (normaali tukimäärä) tai 7 700 EUR (alueneuvoston lisätuen korotus, kun nuoret viljelijät aloittavat tilanpidon muualla kuin oman perheen tiluksilla tai pienellä, rahoitustukea kaipaavalla perhetilalla).

Kyseinen tuki täydentää valtiontukea, joka on siis maaseutualueilla 12 650 EUR ja kaupunki- ja taajama-alueella 17 300 EUR. Yhdellekään tuensaajalle myönnettävän aloitustuen kokonaismäärä ei voi missään tapauksessa olla suurempi kuin asetuksen (EY) N:o 1698/2005 22 artiklassa säädetty 55 000 EUR enimmäismäärä.

Alueneuvosto sitoutuu noudattamaan maaseudun kehittämisestä annetussa asetuksessa säädettyä tuen enimmäismäärää. Se on päättänyt olla turvautumatta tukijärjestelmään N 110/07 (Pidil) ainoastaan hallintoprosessiin liittyvissä kysymyksissä

Täytäntöönpanoajankohta: Poikkeushakemuksen rekisteröintinumeron julkaisemisesta maatalouden ja maaseudun kehittämisen pääosaston verkkosivustolla

Tukijärjestelmän kesto: 31.12.2013 asti

Tuen tarkoitus: Nuorten viljelijöiden toiminnan aloittaminen on Bouches-du-Rhônen departementin tämänhetkisten taloudellisten olosuhteiden ja kiinteistömarkkinoiden tilanteen perusteella yksi alueneuvoston ensisijaisista tavoitteista.

Taloudellisiin ongelmiin, joista ei aina ole todellista ulospääsyä, yhdistyvät myös vaikeudet hankkia maaomaisuutta korkeiden hintojen vuoksi. Maan hinta (SAFER:n mukaan noin 17 400 EUR/ha vuonna 2006) on tässä departementissa noussut keskimäärin 50 prosenttia vuosina 2000–2007, mikä on suhteettoman suuri rasite maatilojen kannattavuuteen nähden ja rasittaa aivan erityisesti nuoria, jotka haluaisivat aloittaa toimintansa kaupunki- tai taajama-alueella ja joilta vaaditaan merkittäviä alkuinvestointeja.

Alueneuvoston DJA-tuen täydennykseksi ehdottaman tuen tarkoituksena on avustaa nuoria viljelijöitä toiminnan aloittamisessa.

Tuensaajien on täytettävä lainsäädännössä määritellyt seuraavat kansalaisuutta, ikää, ammatillista pätevyyttä ja taloudellista elinkelpoisuutta koskevat edellytykset:

heidän on oltava Ranskan, jonkin muun Euroopan unionin jäsenvaltion tai jonkin vastavuoroisuussopimuksen tehneen valtion kansalaisia,

heidän on oltava toiminnan aloituspäivänä alle 40-vuotiaita,

heidän on ryhdyttävä ensimmäistä kertaa tilanpidosta vastaavaksi yrittäjäksi,

heidän hallussaan olevan vähimmäispinta-alan on oltava puolet SMI:stä,

heidän on sitouduttava liittymään MSA:han joko pää- tai sivutoimisena maanviljelijänä (2),

heidän on täytettävä vaaditut tutkintovaatimukset tai heillä on oltava vaadittu ammatillinen pätevyys,

heidän on esitettävä viideksi vuodeksi laadittu tilan kehittämissuunnitelma,

heidän on täytettävä departementin tukihakemus

Alat, joita tuki koskee: Kaikki Bouches-du-Rhônen departementin maatalousyritykset (nuorille viljelijöille maksettavat tuet)

Tuen myöntävän viranomaisen nimi ja osoite:

Monsieur le Président du Conseil général des Bouches-du-Rhône Direction de l'agriculture et du tourisme Hôtel du Département 52, avenue de Saint-Just F-13256 Marseille Cedex 20

Internet-osoite: http://www.cg13.fr/amenagements/agriculture/aides.html

Tuen numero: XA 188/08

Jäsenvaltio: Espanja

Alue: Principado de Asturias

Tukijärjestelmän nimike tai yksittäistä tukea saavan yrityksen nimi: Laboratorio Interprofesional Lechero y Agroalimentario de Asturias (L.I.L.A.)

Oikeusperusta: Convenio de colaboración con el Laboratorio Interprofesional Lechero y Agroalimentario de Asturias (L.I.L.A.) para la realización de los análisis de control lechero oficial

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 395 000 EUR varainhoitovuotta 2008 varten

Tuen enimmäisintensiteetti: Enintään 70 % toiminnan kustannuksista

Täytäntöönpanoajankohta: Tukiohjelmaa sovelletaan siitä päivästä, kun vapautuspyynnön kirjausnumero julkaistaan Euroopan komission maatalouden ja maaseudun kehittämisen pääosaston Internet-sivulla

Tukijärjestelmän tai yksittäisen tuen kesto: Joulukuuhun 2008

Tuen tarkoitus: Virallisten maidon valvontaan tarkoitettujen analyysien tekeminen Asturiasin autonomisella alueella, sillä analyysit ovat tärkeä väline lypsylehmien geneettisten ominaisuuksien arvioinnissa ja sen vuoksi olennainen osa karjan ominaisuuksien parantamiseen tähtäävissä ohjelmissa.

Tuen myöntämisessä sovelletaan asetuksen (EY) N:o 1857/2006 seuraavaa artiklaa:

16 artikla, tuki kotieläintuotannon alalle. Tukikelpoiset kustannukset: Kulut, jotka aiheutuvat kokeista, joilla määritetään kotieläinten perimän laatu tai niiden tuottavuus

Asianomainen ala: Lypsykarjankasvatus

Tuen myöntävän viranomaisen nimi ja osoite:

Consejería de Medio Ambiente y Desarrollo Rural del Principado de Asturias C/ Coronel Aranda, s/n, 4a planta E-33071 Oviedo (Asturias)

Internet-osoite: Yhteistyösopimuksen teksti on verkkosivustolla www.asturias.es, temáticas/ganadería/ayudas osoitteessa:

http://www.asturias.es/portal/site/Asturias/menuitem.fe57bf7c5fd38046e44f5310bb30a0a0/?vgnextoid=959f4749be187110VgnVCM10000097030a0aRCRD&vgnextchannel=d2907989c258f010VgnVCM100000b0030a0aRCRD&i18n.http.lang=es

(1) INSEE:n määritelmä: aluejako 1999.

(2) Sivutoimisille viljelijöille myönnettävää tukea alennetaan 50 prosenttiin tämän ohjelman mukaisista määristä.